text:
наземна инспекция от компетентните органи на другата страна, за да се проверят валидността на съответните документи на въздухоплавателното средство и тези на екипажа, както и видимото състояние на въздухоплавателното средство и неговото оборудване, при условие че такава проверка не води до неоправдано забавяне в експлоатацията на въздухоплавателното средство.
 6. Ако някоя от страните установи, след провеждането на наземна инспекция, че дадено въздухоплавателно средство или експлоатацията му не отговарят на минималните стандарти и процедури за аеронавигационно обслужване, установени съгласно Конвенцията, тя уведомява оператора на въздухоплавателното средство за констатираното неспазване и изисква подходящи коригиращи действия. Когато е целесъобразно, компетентните органи на другата страна, отговарящи за надзора за безопасност на въздушния превозвач, експлоатиращ въздухоплавателното средство, могат да бъдат приканени да дадат съгласието си за коригиращите действия, предприети от оператора на въздухоплавателното средство. Независимо от това всяка от страните позволява достъп до резултатите от наземните инспекции, извършени спрямо оператори на въздухоплавателни средства, които са под надзора за безопасност на другата страна.
 7. Всяка от страните има правото да предприема незабавни действия, включително правото да отнеме, спре действието или ограничи експлоатационните или техническите разрешения, или по друг начин да спре действието или ограничи дейността на въздушен превозвач на другата страна, ако стигне до заключението, че това е необходимо с оглед на непосредствена заплаха за безопасността на въздухоплаването. Страната, която предприема такива мерки, уведомява своевременно другата страна, като посочва мотивите за действията си.
 8. Всяко действие на някоя от страните съгласно параграфи 4, 6 или 7 трябва да бъде необходимо и пропорционално на констатацията във връзка с безопасността и се преустановява веднага след като основанието за предприемането му престане да съществува.
 Член 14
 Сигурност на въздухоплаването
 1. Страните подчертават своя ангажимент за постигане на най-високи равнища на стандартите за сигурност на въздухоплаването и по целесъобразност могат да разширят диалога и сътрудничеството си в тази област.
 2. Страните потвърждават още веднъж своите взаимни задължения да гарантират сигурността на гражданското въздухоплаване срещу актове на незаконна намеса, и по-специално задълженията по Конвенцията, Конвенцията за престъпленията и някои други действия, извършвани на борда на въздухоплавателните средства, подписана в Токио на 14 септември 1963 г., Конвенцията за борба с незаконното завладяване на самолети, подписана в Хага на 16 декември 1970 г., Конвенцията за преследване на незаконните актове, насочени против безопасността на гражданската авиация, подписана в Монреал на 23 септември 1971 г., Протокола за борба с незаконните актове на насилие в летищата, обслужващи международната гражданска авиация, подписан в Монреал на 24 февруари 1988 г., и Конвенцията за маркиране на пластичните взривни вещества с цел тяхното откриване, подписана в Монреал на 1 март 1991 г., предвид това, че страните са страни по тези конвенции, както и всички други конвенции и протоколи, свързани със сигурността на гражданското въздухоплаване, по които и двете страни са страни.
 3. При поискване страните си оказват взаимно цялото необходимо съдействие за отстраняване на всяка заплаха за сигурността на гражданското въздухоплаване, включително предотвратяването на действия за незаконно завладяване на граждански въздухоплавателни средства и други незаконни действия срещу безопасността на такива въздухоплавателни средства, техните пътници и екипаж, летищата и аеронавигационните съоръжения,


text:
както и всяка друга заплаха за сигурността на гражданското въздухоплаване.
 4. Във взаимоотношенията си страните действат в съответствие с международните стандарти за сигурност на въздухоплаването и съответните препоръчителни практики, установени от ИКАО. Те изискват от операторите на въздухоплавателни средства, регистрирани в техните регистри, от операторите на въздухоплавателни средства, които имат основно място на стопанска дейност или постоянно местопребиваване на тяхна територия, и от операторите на летища на тяхна територия да действат най-малкото в съответствие с такива разпоредби за авиационна сигурност.
 5. Всяка страна гарантира, че на нейната територия са взети ефективни мерки за защита на гражданското въздухоплаване от актове на незаконна намеса, включително, но не само, проверка на пътниците и техния ръчен багаж, проверка на регистрирания багаж, проверки за сигурност на лицата, които не са пътници, включително на екипажа, и носените от тях вещи, проверки за сигурност на товарите, пощата, доставките на стоки, предназначени за полета и за летището, и контрол на достъпа до съоръженията за излитане и кацане и зоните с ограничен достъп. Тези мерки трябва да бъдат адаптирани, за да съответстват на нарастването на заплахите за сигурността на гражданското въздухоплаване. Всяка от страните е съгласна, че изискванията за сигурност, налагани от другата страна във връзка с допускането до, дейността в или напускането на нейната територия от въздухоплавателни средства, трябва да бъдат спазвани.
 6. При пълно отчитане и взаимно зачитане на суверенитета на насрещната страна, всяка страна може да приема мерки за сигурност при влизане на нейна територия, както и извънредни мерки в отговор на конкретна заплаха за сигурността, които следва да бъдат съобщавани незабавно на другата страна. Всяка страна се отзовава положително на всички искания от другата страна за прилагане на разумни специални мерки за сигурност, като първата страна взема предвид мерките за сигурност, които вече се прилагат от другата страна, всички становища на другата страна, както и възможните неблагоприятни последици за въздушния транспорт между страните. С изключение на случаите, когато не съществува разумна възможност поради спешност, всяка от страните предварително информира другата за всички специални мерки за сигурност, които възнамерява да въведе и които биха оказали значително финансово или оперативно въздействие върху въздухоплавателните услуги, предвидени в настоящото споразумение. Всяка от страните може да поиска свикване на заседание на съвместния комитет, спешно, ако е необходимо, за обсъждане на такива мерки за сигурност, както е предвидено в член 22.
 7. Същевременно всяка страна признава, че нищо в настоящия член не ограничава възможността на друга страна да откаже влизане в нейна територия на полет или полети, които тя счита, че представляват заплаха за сигурността ѝ.
 8. В случай че възникне инцидент или опасност от инцидент, изразяващ се в незаконно завладяване на гражданско въздухоплавателно средство или други незаконни действия срещу безопасността на въздухоплавателно средство, пътници, екипаж, летища или аеронавигационни съоръжения, страните си сътрудничат, като улесняват комуникациите и предприемат други целесъобразни мерки, предназначени за бързото и безопасно отстраняване на този инцидент или на тази опасност.
 9. Всяка от страните взема всички мерки, които сметне за нужни, за да гарантира, че въздухоплавателно средство, намиращо се на земята на нейна територия, което е станало

type: contracts

jurisdiction: EU


text:
обект на незаконно завладяване или други действия на незаконна намеса, бива задържано на земя, освен ако неговото отпътуване е необходимо в името на първостепенния дълг за защита на човешки живот. Когато е възможно, такива мерки се предприемат въз основа на взаимни консултации.
 10. Ако една от страните има достатъчно основания да смята, че другата страна се е отклонила от разпоредбите на настоящия член, тя може да поиска незабавни консултации с другата страна. Тези консултации започват в срок от 30 дни от датата на получаване на искането или в по-дълъг срок, ако такъв бъде договорен. Ако в срок от 30 дни от началната дата на такива консултации или по-дълъг договорен срок, не бъде постигнато удовлетворително споразумение, това представлява основание за страната, поискала консултациите, да предприеме действия за отказ, отнемане, спиране на действието, обвързване с условия или ограничаване на експлоатационните и техническите разрешения на въздушен превозвач на другата страна, за да гарантира спазването на разпоредбите на настоящия член. Всяка от страните може да предприема незабавни временни действия, ако извънредна ситуация изисква това, или за предотвратяване на по-нататъшно неспазване на разпоредбите на настоящия член.
 11. Всяко действие, предприето в съответствие с настоящия член, трябва да бъде необходимо и пропорционално за предотвратяване на заплахата за сигурността и се преустановява, когато другата страна изпълни разпоредбите на настоящия член или когато действието вече не е необходимо.
 Член 15
 Управление на въздушното движение
 1. Страните си сътрудничат по регулаторни въпроси, засягащи аеронавигационното обслужване, включително надзора върху това обслужване. Те разглеждат всички въпроси на политиката, свързани с осъществяването на управлението на въздушното движение, с цел оптимизиране на цялостната ефикасност на полетите, намаляване на разходите, свеждане до минимум на въздействието върху околната среда и повишаване на безопасността и капацитета на системите.
 2. Страните насърчават компетентните си органи и доставчиците на аеронавигационно обслужване да си сътрудничат по въпросите на оперативната съвместимост за по-нататъшно интегриране на системите на двете страни, когато е възможно, за намаляване на въздействието на въздухоплаването върху околната среда и обмен на информация, когато е целесъобразно.
 3. Страните насърчават сътрудничеството между своите доставчици на аеронавигационно обслужване за обмен на полетни данни и координиране на потоците на въздушно движение за оптимизиране на ефикасността на полетите с цел подобряване на използването на ресурсите и постигане на предвидимост, точност и непрекъснатост на услугите.
 4. Страните се договарят да си сътрудничат по програми за модернизиране, включително за разработване, внедряване и най-добри практики за икономическа ефективност, за управление на въздушното движение и за относими аспекти, отнасящи се до летищата, и да насърчават участието на разменни начала във валидирането и демонстрационните дейности.
 Член 16
 Околна среда
 1. Страните подкрепят необходимостта от опазване на околната среда, като насърчават устойчивото развитие на въздухоплаването. Страните възнамеряват да полагат съвместни усилия за определяне на проблемите, свързани с въздействието на въздухоплаването върху околната среда.
 2. Страните признават значимостта на съвместната работа за установяване и намаляване до минимум на въздействието на въздухоплаването върху околната среда по начин, съответстващ на целите на настоящото споразумение.
 3. Страните признават значението на борбата с изменението на климата, а оттам — и на ограничаването или


text:
намаляването на емисиите на парникови газове (ПГ), свързани с вътрешния и международния въздушен транспорт. Те се договарят да си сътрудничат по тези въпроси с оглед разработване и прилагане на инструменти, включително правила за прилагане за разработването на Схемата за компенсиране и намаляване на въглеродните емисии в международното въздухоплаване (CORSIA) и всеки друг аспект от особено значение за борбата с проблемите с емисиите на ПГ в сектора на въздухоплаването.
 4. Страните поемат ангажимент да обменят информация и да провеждат редовен диалог между експерти с цел подобряване на сътрудничеството във връзка с въздействието на въздухоплаването върху околната среда, включително:
 а)
 във връзка с научноизследователската и развойната дейност за екологично чисти авиационни технологии;
 б)
 относно нововъведенията в управлението на въздушното движение с цел намаляване на въздействието на въздухоплаването върху околната среда;
 в)
 във връзка с научноизследователската и развойната дейност за устойчиви алтернативни авиационни горива;
 г)
 по въпроси, свързани с въздействието на въздухоплаването върху околната среда и намаляване на емисиите от въздухоплаването, свързани с изменението на климата; както и
 д)
 ограничаване и контрол на шума с цел намаляване на въздействието на въздухоплаването върху околната среда.
 5. В съответствие с многостранните си права и задължения по отношение на околната среда страните също така насърчават сътрудничеството, включително финансово и технологично, във връзка с мерките за намаляване на емисиите на парникови газове от международното въздухоплаване.
 6. Страните признават необходимостта от предприемане на подходящи мерки с цел предотвратяване или преодоляване по друг начин на въздействието на въздушния транспорт върху околната среда, при условие че такива мерки напълно съответстват на техните права и задължения по международното право.
 Член 17
 Отговорност на въздушните превозвачи
 Страните потвърждават още веднъж своите задължения съгласно Конвенцията за уеднаквяване на някои правила за международния въздушен превоз, приета в Монреал на 28 май 1999 г. (наричана „Конвенцията от Монреал“).
 Член 18
 Защита на потребителите
 Страните си сътрудничат с цел защита на интересите на потребителите в областта на въздушния транспорт. Целта на това сътрудничество е да се постигне високо равнище на защита на потребителите. За целта страните се консултират взаимно в рамките на съвместния комитет по въпроси относно интересите на потребителите, включително планираните мерки, за да постигнат по-силно сближаване и съвместимост в областта на нормативната уредба, доколкото това е възможно.
 Член 19
 Компютризирани системи за резервация
 1. Търговците на компютризирани системи за резервация („КСР“), които осъществяват дейност на територията на една от страните, имат право да внасят, поддържат и предлагат свободно своите КСР на пътнически агенции или пътнически дружества, чиято основна дейност е разпространение на продукти, свързани с пътуване, на територията на другата страна, при условие че КСР отговаря на съответните регулаторни изисквания на другата страна.
 2. Страните отменят всички съществуващи изисквания, които биха ограничили свободния достъп на КСР на една от страните до пазара на другата страна или биха ограничили по друг начин конкуренцията. Страните се въздържат да приемат такива изисквания в бъдеще.
 3. Никоя от страните не налага и не позволява на своята територия налагането спрямо търговците на КСР на другата страна на изисквания по отношение на екраните на КСР, различни от наложените на собствените


text:
ѝ търговци на КСР или на всички други КСР, действащи на нейния пазар. Никоя от страните не възпрепятства сключването на споразумения между търговците на КСР, техните доставчици и техните абонати във връзка с обмена на информация за пътнически услуги, чрез които се улесняват показването на изчерпателна и обективна информация на потребителите или изпълнението на регулаторните изисквания за неутрално показване.
 4. Собствениците и операторите на КСР от една от страните, които отговарят на съответните регулаторни изисквания на другата страна, ако съществуват такива, имат същите възможности да притежават КСР на територията на другата страна, каквито и собствениците и операторите на други КСР, действащи на пазара на тази страна.
 Член 20
 Социални аспекти
 1. Страните признават, че е важно да се вземе предвид въздействието на настоящото споразумение върху работната сила, трудовата заетост и условията на труд. Страните се съгласяват да си сътрудничат по трудовоправни въпроси в обхвата на настоящото споразумение, наред с другото, във връзка с въздействието върху трудовата заетост, основните трудови права, условията на труд, социалната закрила и социалния диалог.
 2. Страните признават правото на всяка страна да установява свои собствени равнища на закрила на труда в национален план, които смята за целесъобразни, и да приема или да изменя съответно приложимото си законодателство и политики по начин, съответстващ на международните ѝ задължения. Страните гарантират, че правата и принципите, съдържащи се в съответните им законови и подзаконови актове не се накърняват, а се прилагат ефективно.
 3. Всяка от страните продължава да подобрява посочените закони и политики по начин, съответстващ на нейните международни задължения, и полага усилия за осигуряване и насърчаване на високи равнища на закрила на труда в сектора на въздухоплаването. Страните признават, че нарушаването на основните принципи и права в областта на труда не може да бъде изтъквано или да се използва по друг начин за постигане на легитимно сравнително предимство и че стандартите в областта на трудовата заетост следва да не се използват за протекционистки цели.
 4. Страните потвърждават ангажимента си в съответствие със задълженията им, произтичащи от членството им в Международната организация на труда (МОТ) и от Декларацията на МOT за основните принципи и права в областта на труда и Механизма за нейното прилагане, приета от Международната конференция по труда на нейната 86-та сесия през 1998 г., да спазват, насърчават, привеждат в действие и прилагат ефективно основните права и принципи при работа.
 5. Страните популяризират целите, включени в Програмата за достоен труд на МОТ и Декларацията на МОТ за социалната справедливост за справедлива глобализация от 2008 г., приета от Международната конференция по труда на 97-мата ѝ сесия.
 6. Всяка от страните се ангажира да положи максимални усилия за ратифициране, ако то все още не е извършено, на основните конвенции на МОТ. Страните също така ще обмислят ратифицирането на другите конвенции на МОТ, а оттам и ефективното прилагане на съответните международни стандарти в областта на трудовата заетост и социалните въпроси, които са от значение за сектора на гражданското въздухоплаване, като вземат под внимание националните си особености.
 7. Всяка от страните може да поиска свикване на заседание на съвместния комитет, за да


text:
се занимае с трудовоправни въпроси, които искащата страна счита за важни.
 ДЯЛ III
 ИНСТИТУЦИОНАЛНИ И ЗАКЛЮЧИТЕЛНИ РАЗПОРЕДБИ
 Член 21
 Тълкуване и прилагане
 1. Страните си предоставят взаимно правата, предвидени в настоящото споразумение. Всяко позоваване в настоящото споразумение на права, предоставени на въздушни превозвачи на една от страните, се разбира само като позоваване на правата, предоставени на тази страна. Нищо в настоящото споразумение не може да се тълкува като предназначено да предостави права или да наложи задължения, на които граждани на някоя от страните да могат да се позоват пряко пред съдилищата на другата страна.
 2. Страните предприемат всички подходящи мерки, общи или специални, за осигуряване изпълнението на задълженията, произтичащи от настоящото споразумение.
 3. При упражняване на своите права съгласно настоящото споразумение страните предприемат мерки, които са подходящи и пропорционални на целите на тези мерки.
 4. Страните се въздържат от всякакви мерки, които биха могли да застрашат постигането на целите на настоящото споразумение.
 5. Всяка страна носи отговорност на собствената си територия за правилното прилагане на настоящото споразумение.
 6. Ако някоя от страните има опасения за евентуално нарушение на настоящото споразумение, тя може да поиска информация и съдействие от другата страна. При получаване на такова искане другата страна осигурява цялата необходима информация и съдействие съгласно приложимите си законови и подзаконови актове.
 7. Настоящото споразумение не изключва консултации и обсъждане между компетентните органи на страните извън съвместния комитет, включително в областта на развитието на въздушните превози, сигурността, безопасността, околната среда, социалната политика, управлението на въздушното движение, авиационната инфраструктура, конкуренцията и защитата на потребителите. Страните уведомяват съвместния комитет за резултата от такива консултации и обсъждания, който може да окаже въздействие върху тълкуването или прилагането на настоящото споразумение.
 8. Когато в настоящото споразумение се прави позоваване на сътрудничество между страните, включително, но не само, в областите на търговските възможности, сигурността, безопасността, околната среда, управлението на въздушното движение и защитата на потребителите, страните полагат усилия да намерят обща основа за съвместни действия за по-нататъшно развитие на настоящото споразумение и/или подобряване на неговото функциониране в съответните области на основата на взаимно съгласие.
 Член 22
 Съвместен комитет
 1. Съвместен комитет, съставен от представители на страните, отговаря за надзора върху администрирането на настоящото споразумение и гарантира неговото правилно прилагане.
 2. Съвместният комитет приема правилник за дейността си.
 3. Съвместният комитет заседава, както и когато е необходимо, и най-малко един път годишно. Всяка от страните може да поиска по всяко време свикването на заседание на съвместния комитет. Такова заседание започва на най-ранната възможна дата, но не по-късно от два месеца от датата на получаване на искането, освен ако страните не се договорят за друго.
 4. За целите на правилното прилагане на настоящото споразумение, съвместният комитет:
 а)
 обменя информация, включително относно промени в законите, подзаконовите разпоредби и политиките на страните, които може да засегнат въздухоплавателните услуги, както и статистически данни във връзка с въздушния транспорт;
 б)
 отправя препоръки и взема решения в случаите, изрично предвидени в настоящото споразумение;
 в)
 развива сътрудничеството, включително по регулаторни въпроси;
 г)
 провежда консултации по всички въпроси, свързани с прилагането или тълкуването на настоящото споразумение, а


text:
също и, когато е уместно, по въпроси на въздушния транспорт, разглеждани в рамките на международни организации, в отношенията с трети държави и в многостранни споразумения, включително разглеждане на въпроса дали да се възприеме общ подход;
 д)
 разглежда потенциалните области за по-нататъшно развиване на настоящото споразумение, включително препоръки за изменения в него, свързани с присъединяването на трети държави към настоящото споразумение.
 5. Препоръките и решенията на съвместния комитет се приемат с консенсус между страните. Решенията, взети от съвместния комитет, са обвързващи за страните.
 Член 23
 Уреждане на спорове и арбитраж
 1. Без да се засяга член 4, всеки спор, свързан с прилагането или тълкуването на настоящото споразумение, може да бъде отнесен от страните по споразумението за разглеждане по механизма за уреждане на спорове, предвиден в настоящия член.
 2. Без да се засягат предишни консултации между страните по настоящото споразумение, ако някоя от страните желае да прибегне до механизма за уреждане на спорове, предвиден в настоящия член, тя уведомява другата страна писмено за това свое намерение и поисква заседание на Съвместния комитет за провеждане на консултации.
 3. Ако заседанието на съвместния комитет не се проведе в срок от два месеца от получаване на искането, посочено в параграф 2, или до договорената от страните дата, или ако спорът не бъде уреден от съвместния комитет в срок от шест месеца от датата на получаване на искането, спорът може да бъде отнесен за разрешаване до лице или орган, за който страните се споразумеят. Ако страните не могат да постигнат взаимно съгласие за отнасяне на спора до лице или орган, който да го разреши, по искане на някоя от страните спорът се предава на арбитраж.
 4. Независимо от посоченото в параграф 2, ако някоя от страните е предприела действия за отказване, отнемане, спиране на действието, обвързване с условия или ограничаване на експлоатационните или техническите разрешения на въздушен превозвач на другата страна, спорът може незабавно да бъде отнесен за разрешаване от дадено лице или орган или да се предаде на арбитраж.
 5. Искането за арбитраж се подава в писмен вид от една от страните (наричана по-нататък „страна ищец“) срещу другата страна (наричана по-нататък „страна ответник“). В искането си страната ищец представя въпросите, които трябва да бъдат решени, описва оспорваната мярка и обяснява основанията, на които счита, че тази мярка е несъвместима с разпоредбите на настоящото споразумение.
 6. Освен ако страната ищец и страната ответник не се договорят за друго, арбитражът се осъществява от арбитражен съд с трима арбитри, който се конституира, както следва:
 а)
 в срок от 60 дни след получаването на искане за арбитраж, страната ищец и страната ответник назначават по един арбитър. В срок от 30 дни след назначаването на тези двама арбитри страната ищец и страната ответник с общо съгласие назначават трети арбитър, който изпълнява функциите на председател на арбитражния съд;
 б)
 ако страната ищец или страната ответник не е назначила арбитър или ако третият арбитър не бъде назначен в съответствие с буква а), страната ищец или страната ответник може да поиска от председателя на Съвета на ИКАО да назначи необходимия арбитър или необходимите


text:
арбитри в срок от 30 дни от датата на получаване на искането. Ако председателят на Съвета на ИКАО е гражданин на Катар или на държава — членка на ЕС, назначението се извършва от най-високопоставения в йерархията заместник-председател на Съвета на ИКАО, който не е гражданин нито на Катар, нито на държава — членка на ЕС.
 7. Арбитражният съд се счита за сформиран на датата, на която последният от тримата арбитри приеме назначението си.
 8. Производството се провежда в съответствие с процедурния правилник, който се приема от съвместния комитет възможно най-рано, при спазване на настоящия член и в съответствие с член 22, параграф 4, буква б) и член 22, параграф 5. До приемането на процедурен правилник от съвместния комитет арбитражният съд определя свои собствени процедурни правила.
 9. До приемане на окончателното му решение, по молба на страната ищец арбитражният съд може да ѝ разреши да приеме временни корективни мерки или да поиска от страната ответник да приеме временни корективни мерки.
 10. До 90 дни от датата на своето създаване арбитражният съд представя на страната ищец и страната ответник междинен доклад, в който се излагат фактическите констатации, приложимостта на съответните разпоредби и основните аргументи за всяко негово заключение и препоръка. Когато счита, че този срок не може да бъде спазен, председателят на арбитражния съд уведомява страната ищец и страната ответник писмено, като излага причините за забавянето и датата, на която арбитражният съд планира да представи междинния си доклад. При никакви обстоятелства арбитражният съд не може да представи междинния доклад по-късно от 120 дни след датата на създаването си.
 11. Страната ищец или страната ответник може да отправи писмено искане до арбитражния съд за преразглеждане на конкретни аспекти на междинния доклад в срок от 14 дни от неговото представяне. След като разгледа всички писмени коментари на страната ищец и страната ответник относно междинния доклад, арбитражният съд може да внесе изменения в своя доклад и да направи евентуални допълнителни проучвания, каквито смята за уместни. Констатациите в окончателното решение на арбитражния съд включват достатъчно разглеждане на доводите, изложени на етапа на междинния доклад, и ясни отговори на въпросите и коментарите на страната ищец и страната ответник.
 12. Арбитражният съд представя окончателното си решение на страната ищец и страната ответник в срок от 120 дни от датата на своето създаване. Когато счита, че този срок не може да бъде спазен, председателят на арбитражния съд уведомява страната ищец и страната ответник писмено, като излага причините за забавянето и датата, на която арбитражният съд планира да представи решението си. При никакви обстоятелства арбитражният съд не може да представи решението си по-късно от 150 дни след датата на създаването си.
 13. Ако някоя от страните е предприела действия за отказ, отнемане, спиране на действието, обвързване с условия или ограничаване на експлоатационните или техническите разрешения на въздушен превозвач на другата страна, или ако по искане на страната ищец или страната ответник арбитражният съд определи случая за спешен, съответните срокове, посочени в параграфи 10, 11 и 12, се съкращават наполовина.
 14. Страната ищец и страната ответник могат да подадат искания за


text:
пояснение на окончателното решение на арбитражния съд в срок от 10 дни след представянето му, като всички пояснения се представят в срок от 15 дни от такова искане.
 15. Ако арбитражният съд реши, че е налице нарушение на настоящото споразумение и отговорната страна не изпълни окончателното решение на арбитражния съд или не постигне споразумение с другата страна за взаимноприемливо разрешение в срок от 60 дни след постановяване на окончателното решение на арбитражния съд, другата страна може временно да спре прилагането на съпоставими облаги, произтичащи от настоящото споразумение, докато отговорната страна не изпълни окончателното решение на арбитражния съд или страната ищец и страната ответник не постигнат споразумение за взаимноприемливо разрешение.
 16. Всяка от страните поема разноските за назначения от нея арбитър. Останалите разноски за арбитражния съд се поделят поравно между страните.
 Член 24
 Връзка с други споразумения
 1. Настоящото споразумение спира действието на по-ранни споразумения и договорености със същия предмет между страните при спазване на параграфи 2 и 7, освен ако настоящото споразумение бъде прекратено.
 2. Разпоредбите на по-ранно споразумение или договореност за въздухоплавателни услуги между държава — членка на ЕС и Катар относно въпросите, обхвати от членове 2, 3, 8 и 11 от настоящото споразумение, продължават да се прилагат като част от настоящото споразумение, когато те са по-благоприятни и/или по-гъвкави за съответните въздушни превозвачи. Всички права и предимства, с които се ползват въздушните превозвачи на съответната държава — членка на ЕС съгласно посочените разпоредби, се прилагат към всички превозвачи от Съюза.
 3. За целите на параграф 2, всеки спор между страните дали разпоредбите или третирането съгласно по-ранни споразумения или договорености между страните са по-благоприятни и/или по-гъвкави, се урежда чрез механизма за уреждане на спорове, предвиден в член 23.
 4. Всички допълнителни права за въздушно движение, които след влизането в сила на настоящото споразумение могат да бъдат предоставяни от Катар на държава — членка на ЕС или обратно, са предмет на настоящото споразумение и няма да се прилага дискриминация между въздушните превозвачи на Съюза. Тези договорености се съобщават незабавно на съвместния комитет.
 5. Съвместният комитет изготвя и поддържа актуализиран списък на разпоредбите и договореностите относно правата за въздушно движение, посочени в параграфи 2 и 4.
 6. Ако страните станат страни по многостранно споразумение или одобрят решение, прието от ИКАО в областта на въздушния транспорт, в което се разглеждат въпроси, обхванати от настоящото споразумение, те се консултират своевременно в съвместния комитет, за да установят дали то следва да бъде преразгледано, за да бъдат взети предвид тези обстоятелства.
 7. Нищо в настоящото споразумение не засяга валидността и прилагането на съществуващи и бъдещи споразумения между държавите — членки на ЕС, и Катар по отношение на територии под съответния им суверенитет, които не са обхванати от определението за „територия“ в член 1 от настоящото споразумение.
 Член 25
 Изменения
 Всички изменения на настоящото споразумение могат да бъдат съгласувани от двете страни след консултации, проведени в съответствие с член 22. Измененията влизат в сила съгласно условията на член 29.
 Член 26
 Присъединяване на нови държави — членки на Съюза
 1. Настоящото споразумение е открито за присъединяване за


text:
държавите, които са станали държави — членки на ЕС след датата на подписването му.
 2. В такъв случай присъединяването на съответната държава — членка на Съюза към настоящото споразумение се осъществява чрез депозиране на инструмент за присъединяване при генералния секретар на Съвета на Европейския съюз, който уведомява Катар за депозирането на инструмента за присъединяване и за датата, на която то е извършено. Присъединяването на тази държава — членка на Съюза влиза в действие на 30-ия ден след датата на депозиране на инструмента за присъединяване.
 3. Член 24, параграфи 1, 2, 3 и 7 от настоящото споразумение се прилагат mutatis mutandis към съществуващите споразумения и спогодби, които са в сила към момента на присъединяването на държава — членка на Европейския съюз към споразумението.
 Член 27
 Прекратяване
 Всяка страна може по всяко време да изпрати по дипломатически път писмено известие на другата страна за решението си да прекрати настоящото споразумение. Такова известие се изпраща едновременно до ИКАО и до Секретариата на Организацията на обединените нации. Настоящото споразумение прекратява действието си в полунощ по Гринуич в края на летателния сезон на Международната асоциация за въздушен транспорт (IATA), който e в сила една година след датата на писменото известие за прекратяване, освен ако известието за прекратяване не бъде оттеглено посредством споразумение между страните преди изтичането на този срок.
 Член 28
 Регистрация на споразумението
 Настоящото споразумение и всички негови изменения се регистрират в ИКАО в съответствие с член 83 от Конвенцията и в Секретариата на Организацията на обединените нации в съответствие с член 102 от Устава на ООН.
 Член 29
 Влизане в сила, временно прилагане и депозитар
 1. Настоящото споразумение влиза в сила на първия ден от втория месец, следващ месеца, в който страните са се уведомили взаимно за приключването на съответните им вътрешни процедури за влизане в сила на настоящото споразумение.
 2. За целите на параграф 1, Катар връчва своето уведомление на генералния секретар на Съвета на Европейския съюз, а генералният секретар на Съвета на Европейския съюз връчва на Катар уведомлението от Съюза и държавите членки по дипломатически път.
 3. Независимо от параграф 1, страните прилагат временно настоящото споразумение в съответствие със своите вътрешни процедури и/или национално законодателство, според случая, от датата на подписване на настоящото споразумение.
 4. Генералният секретар на Съвета на Европейския съюз изпълнява функцията на депозитар за настоящото споразумение.
 Член 30
 Автентични текстове
 Настоящото споразумение е съставено в два еднообразни екземпляра на английски, български, гръцки, датски, естонски, ирландски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки, шведски и арабски език, като всички текстове са еднакво автентични.
 В случай на разминаване между текстовете на различните езикови версии, съвместният комитет решава кой език на текста да бъде използван.
 В ПОТВЪРЖДЕНИЕ НА КОЕТО долуподписаните, надлежно упълномощени за целта представители, подписаха настоящото споразумение.
 Съставено в Люксембург на осемнадесети октомври две хиляди двадесет и първа година.
 Hecho en Luxemburgo, el dieciocho de octubre de dos mil veintiuno.
 V Lucemburku dne osmnáctého října dva tisíce dvacet jedna.
 Udfærdiget i Luxembourg den attende oktober to tusind og enogtyve.
 Geschehen


text:
zu Luxemburg am achtzehnten Oktober zweitausendeinundzwanzig.
 Kahe tuhande kahekümne esimese aasta oktoobrikuu kaheksateistkümnendal päeval Luxembourgis.
 Έγινε στo Λουξεμβούργο, στις δέκα οκτώ Οκτωβρίου δύο χιλιάδες είκοσι ένα.
 Done at Luxembourg on the eighteenth day of October in the year two thousand and twenty one.
 Fait à Luxembourg, le dix-huit octobre deux mille vingt et un.
 Arna dhéanamh i Lucsamburg, an t-ochtú lá déag de Dheireadh Fómhair an bhliain dhá mhíle fiche agus haon.
 Sastavljeno u Luxembourgu osamnaestog listopada godine dvije tisuće dvadeset prve.
 Fatto a Lussemburgo, addì diciotto ottobre duemilaventuno.
 Luksemburgā, divi tūkstoši divdesmit pirmā gada astoņpadsmitajā oktobrī.
 Priimta du tūkstančiai dvidešimt pirmų metų spalio aštuonioliktą dieną Liuksemburge.
 Kelt Luxembourgban, a kétezer-huszonegyedik év október havának tizennyolcadik napján.
 Magħmul fil-Lussemburgu, fit-tmintax-il jum ta’ Ottubru fis-sena elfejn u wieħed u għoxrin.
 Gedaan te Luxemburg, achttien oktober tweeduizend eenentwintig.
 Sporządzono w Luksemburgu dnia osiemnastego października roku dwa tysiące dwudziestego pierwszego.
 Feito em Luxemburgo, em dezoito de outubro de dois mil e vinte e um.
 Întocmit la Luxemburg la optsprezece octombrie două mii douăzeci și unu.
 V Luxemburgu osemnásteho októbra dvetisícdvadsaťjeden.
 V Luxembourgu, dne osemnajstega oktobra leta dva tisoč enaindvajset.
 Tehty Luxemburgissa kahdeksantenatoista päivänä lokakuuta vuonna kaksituhattakaksikymmentäyksi.
 Som skedde i Luxemburg den artonde oktober år tjugohundratjugoett.
 حُرّرت في لوكسمبورغ في اليوم الثامن عشر من أكتوبر من سنة ألفين وإحدى عشرين
 ПРИЛОЖЕНИЕ 1
 ПРЕХОДНИ РАЗПОРЕДБИ
 1.
 Независимо от разпоредбите на член 2, параграф 2 на настоящото споразумение, упражняването на права на въздушно движение по трета и четвърта свобода за пътнически, комбинирани и изцяло товарни услуги и на права за въздушно движение по пета свобода за изцяло товарни услуги по посочените маршрути са предмет на преходните разпоредби на настоящото приложение.
 2.
 Правата на въздушно движение по трета и четвърта свобода между точки в Катар и точки в Белгия, Германия, Франция, Италия и Нидерландия се либерализират постепенно в съответствие с параграфи 4 до 8.
 3.
 Правата на въздушно движение по пета свобода за изцяло товарни услуги се увеличават постепенно в съответствие с параграф 9 , докато достигнат договорената честота от седем (7) полета седмично в края на преходния период.
 4.
 За услуги до/от държави — членки на ЕС, посочени в параграф 2, въздушните превозвачи на страните имат право от деня на подписване на настоящото споразумение да упражняват права на въздушно движение по трета и четвърта свобода според седмичните права за полет, посочени като „базова линия“ в таблиците в параграфи 7 и 8, и отнасящите се до тях маршрути.
 5.
 Правата за полетни честоти за услуги до/от държавите — членки на ЕС, посочени в параграф 2, са предмет на стъпките, определени в таблиците в параграфи 7 и 8 . Стъпка 1 влиза в сила на първия ден от зимния сезон на IATA 2020/2021, а последващите стъпки („стъпки 2до 5“) — съответно от първия ден на зимните сезони на IATA 2021/2022, 2022/2023, 2023/2024 и 2024/2025.
 6.
 От първия ден на зимен сезон на IATA 2024/2025 г. („стъпка 5“), въздушните превозвачи на всяка от страните имат право да упражняват права на въздушно движение по трета и четвърта свобода, предоставени съгласно член


text:
2, параграф 2, буква в) от настоящото споразумение без ограничения на маршрути, капацитет и/или честота, между точки в Катар и във всички държави — членки на ЕС.
 7.
 За пътнически и комбинирани услуги по трета и четвърта свобода въздушните превозвачи на страните имат право да извършват следния брой седмични полети:
 а)
 Между точки в Катар и точки в Белгия и обратно
 Маршрути
 Базова линия
 Стъпка 1
 Стъпка 2
 Стъпка 3
 Стъпка 4
 Стъпка 5
 До/от всички точки
 14
 19
 24
 29
 34
 Неограничено
 б)
 Между точки в Катар и точки в Германия и обратно
 Маршрути
 Базова линия
 Стъпка 1
 Стъпка 2
 Стъпка 3
 Стъпка 4
 Стъпка 5
 До/от всички точки в Катар и Франкфурт
 14
 18
 21
 24
 28
 Неограничено
 До/от всички точки в Катар и Мюнхен
 14
 18
 21
 24
 28
 Неограничено
 До/от всяка от останалите точки
 7
 11
 14
 17
 21
 Неограничено
 в)
 Между точки в Катар и точки във Франция и обратно
 Маршрути
 Базова линия
 Стъпка 1
 Стъпка 2
 Стъпка 3
 Стъпка 4
 Стъпка 5
 До/от всички точки в Катар и Париж
 21
 24
 27
 30
 33
 Неограничено
 До/от всички точки в Катар и Ница
 7
 10
 14
 17
 21
 Неограничено
 До/от всички точки в Катар и Лион
 7
 10
 14
 17
 21
 Неограничено
 До/от всяка от останалите точки
 7
 10
 14
 17
 21
 Неограничено
 г)
 Между точки в Катар и точки в Италия и обратно
 Маршрути
 Базова линия
 Стъпка 1
 Стъпка 2
 Стъпка 3
 Стъпка 4
 Стъпка 5
 До/от всички точки
 81
 84
 84
 89
 92
 Неограничено
 д)
 Между точки в Катар и точки в Нидерландия и обратно
 Маршрути
 Базова линия
 Стъпка 1
 Стъпка 2
 Стъпка 3
 Стъпка 4
 Стъпка 5
 До/от всички точки в Катар и Амстердам
 10
 12
 14
 14
 17
 Неограничено
 До/от всяка от останалите точки
 7
 7
 14
 17
 21
 Неограничено
 8.
 За изцяло товарни услуги по трета и четвърта свобода въздушните превозвачи на страните имат право да извършват следния брой седмични полети:
 a)
 Между точки в Катар и точки в Белгия и обратно
 Маршрути
 Базова линия
 Стъпка 1
 Стъпка 2
 Стъпка 3
 Стъпка 4
 Стъпка 5
 До/от всички точки
 35
 39
 42
 45
 49
 Неограничено
 б)
 Между точки в Катар и точки в Германия и обратно
 Маршрути
 Базова линия
 Стъпка 1
 Стъпка 2
 Стъпка 3
 Стъпка 4
 Стъпка 5
 До/от всички точки
 10
 14
 14
 17
 21
 Неограничено
 в)
 Между точки в Катар и точки във Франция и обратно
 Маршрути
 Базова линия
 Стъпка 1
 Стъпка 2
 Стъпка 3
 Стъпка 4
 Стъпка 5
 До/от всички точки
 7
 10
 14
 17
 21
 Неограничено
 г)
 Между точки в Катар и точки в Италия и обратно
 Маршрути
 Базова линия
 Стъпка 1
 Стъпка 2
 Стъпка 3
 Стъпка 4
 Стъпка 5
 До/от всички точки
 19
 21
 21
 24
 28
 Неограничено
 д)
 Между точки в Катар и точки в Нидерландия и обратно
 Маршрути
 Базова линия
 Стъпка 1
 Стъпка 2
 Стъпка 3
 Стъпка 4
 Стъпка 5
 До/от всички точки
 10
 14
 14
 17
 21
 Неограничено
 9.
 За изцяло товарни услуги по пета свобода въздушните превозвачи на страните имат право


text:
от датата на подписване на настоящото споразумение да упражняват правата, посочени в член 2, параграф 2, буква в) от настоящото споразумение по отношение на седмична честота от три полета („базова линия“) между всяка държава — членка на ЕС и Катар. Това право на полетна честота е предмет на стъпките, посочени в таблицата по-долу, до достигане на окончателното право на общо седем (7) седмични полета. „Стъпка 1“ влиза в сила на първия ден от зимния сезон на IATA 2020/2021, а последващите стъпки („стъпки 2 до 4“) — съответно от първия ден на зимните сезони на IATA 2021/2022, 2022/2023 и 2023/2024.
 Базова линия
 Стъпка 1
 Стъпка 2
 Стъпка 3
 Стъпка 4
 3
 4
 5
 6
 7
 10.
 Съгласно член 24, параграф 2 от настоящото споразумение, когато правата за въздушно движение по пета свобода за изцяло товарни услуги, предоставени преди подписването на споразумението, имат различен географски обхват от предвидения в член 2, параграф 2, буква в) от настоящото споразумение, този географски обхват може да бъде използван вместо географския обхват, предвиден в член 2, параграф 2, буква в) от настоящото споразумение за онези права за полетни честоти, предоставени преди подписването на настоящото споразумение.
 ПРИЛОЖЕНИЕ 2
 ГЕОГРАФСКА ПРИЛОЖИМОСТ НА ПРАВАТА ЗА ВЪЗДУШНО ДВИЖЕНИЕ ПО ПЕТАТА СВОБОДА ЗА ИЗЦЯЛО ТОВАРНИ УСЛУГИ
 РАЗДЕЛ 1
 Географският обхват за прилагане на член 2, параграф 2, буква в), подточка i), алинея Б) от настоящото споразумение се простира върху целите континенти Северна и Южна Америка и прилежащите им острови, Бермуда, някои от островите в Карибско море, Хавайските острови (включително Мидуей и Палмира). Към момента на подписване на настоящото споразумение това включва:
 Северна Америка
 Канада, Съединените американски щати, Мексико
 Карибски острови и Бермуда
 Ангила, Антигуа и Барбуда, Бахамски острови, Барбадос, Бермудски острови, Кайманови острови, Куба, Доминика, Доминиканска република, Гренада, Хаити, Ямайка, Монтсерат, Сейнт Китс и Невис, Сейнт Лусия, Сейнт Винсънт и Гренадини, Тринидад и Тобаго, островите Търкс и Кайкос, Вирджински острови (британски)
 Централна Америка
 Белиз, Коста Рика, Ел Салвадор, Гватемала, Хондурас, Никарагуа и Панама
 Южна Америка
 Аржентина, Боливия, Бразилия, Чили, Колумбия, Еквадор, Гаяна,, Парагвай, Перу, Суринам, Уругвай, Венецуела
 РАЗДЕЛ 2
 Географският обхват за прилагане на член 2, параграф 2, буква в), подточка ii), алинея Б) от настоящото споразумение се простира върху цяла Азия на изток от и включваща Иран, както и прилежащите ѝ острови, Австралия, Нова Зеландия и прилежащите им острови, както и някои от островите в Тихия океан. Към момента на подписване на настоящото споразумение това включва:
 Южна Азия
 Афганистан, Бангладеш, Бутан, Индия (включително Андаманските острови), Малдивските острови, Непал, Пакистан, Шри Ланка
 Централна Азия
 Казахстан, Киргизстан, Монголия, Русия, Таджикистан, Туркменистан, Узбекистан
 Източна Азия
 Китай, специален административен район Хонконг, Япония, Северна Корея, Южна Корея, специален административен район Макао, Тайван
 Югоизточна Азия
 Бруней Даруссалам, Камбоджа, Индонезия, Лаос, Малайзия, Мианмар/Бирма, Папуа Нова Гвинея, Филипините, Сингапур, Тайланд, Виетнам
 Азия и Тихи океан
 Американска Самоа, Австралия, остров Рождество, Кокосови острови, острови Кук, Фиджи, Гуам, Кирибати, Маршалови острови, Микронезия, Науру, Нова Зеландия, Ниуе, остров Норфолк, Северни Мариански острови, Палау, Самоа, Соломонови острови, Тонга, Тувалу, острови Вануату


text:
 16.11.2017
 BG
 Официален вестник на Европейския съюз
 L 300/8
 РЕШЕНИЕ НА СЪВМЕСТНИЯ КОМИТЕТ НА ЕИП
 No 70/2016
 от 29 април 2016 година
 за изменение на приложение I (Ветеринарни и фитосанитарни въпроси) към Споразумението за ЕИП [2017/2020]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент за изпълнение (ЕС) 2015/2304 на Комисията от 10 декември 2015 г. за разрешаване на употребата на препарат от ендо-1,4-бета-ксиланаза и ендо-1,3(4)-бета-глюканаза, получени от Talaromyces versatilis sp. nov. IMI CC 378536 и Talaromyces versatilis sp. nov. DSM 26702, като фуражна добавка за пуйки за угояване и за разплод (притежател на разрешението — Adisseo France S.A.S.) (1) следва да бъде включен в Споразумението за ЕИП.
 (2)
 Регламент за изпълнение (ЕС) 2015/2305 на Комисията от 10 декември 2015 г. за разрешаване на употребата на препарат от ендо-1,4-бета-глюканаза (ЕС 3.2.1.4), получен от Trichoderma citrinoviride Bisset (IM SD142), като фуражна добавка за пилета за угояване, видове домашни птици с по-малко стопанско значение за угояване и отбити прасенца и за изменение на регламенти (ЕО) No 2148/2004 и (ЕО) No 1520/2007 (притежател на разрешението Huvepharma NV) (2) следва да бъде включен в Споразумението за ЕИП.
 (3)
 Регламент за изпълнение (ЕС) 2015/2306 на Комисията от 10 декември 2015 г. за разрешаване на употребата на L-цистеин хидрохлорид монохидрат като фуражна добавка за котки и кучета (3) следва да бъде включен в Споразумението за ЕИП.
 (4)
 Регламент за изпълнение (ЕС) 2015/2307 на Комисията от 10 декември 2015 г. за разрешаване на употребата на менадионов натриев бисулфит и менадионов никотинамид бисулфит като фуражни добавки за всички видове животни (4) следва да бъде включен в Споразумението за ЕИП.
 (5)
 Регламент за изпълнение (ЕС) 2015/2382 на Комисията от 17 декември 2015 г. за разрешаване на употребата на препарат от алфа-галактозидаза (EC 3.2.1.22), получена от Saccharomyces cerevisiae (CBS 615.94), и ендо-1,4-бета-глюканаза (EC 3.2.1.4), получена от Aspergillus niger (CBS 120604), като фуражна добавка за кокошки носачки и видове домашни птици с по-малко стопанско значение, отглеждани за носачки (притежател на разрешението Kerry Ingredients and Flavours) (5) следва да бъде включен в Споразумението за ЕИП.
 (6)
 Настоящото решение се отнася до законодателството относно фуражите. Законодателството относно фуражите не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Следователно настоящото решение не се прилага по отношение на Лихтенщайн.
 (7)
 Поради това приложение I към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Глава II от приложение I към Споразумението за ЕИП се изменя, както следва:
 1.
 В точка 1щщд (Регламент (ЕО) No 2148/2004 на Комисията) и точка 1щщщщз (Регламент (ЕО) No 1520/2007 на Комисията) се добавя следното тире:
 „—
 32015 R 2305: Регламент за изпълнение (ЕС) 2015/2305 на Комисията от 10 декември 2015 г. (ОВ L 326, 11.12.2015 г., стр. 43).“
 2.
 След точка 156 (Регламент за изпълнение (ЕС) 2015/1416 на


text:
Комисията) се вмъкват следните точки:
 „157.
 32015 R 2304: Регламент за изпълнение (ЕС) 2015/2304 на Комисията от 10 декември 2015 г. за разрешаване на употребата на препарат от ендо-1,4-бета-ксиланаза и ендо-1,3(4)-бета-глюканаза, получени от Talaromyces versatilis sp. nov. IMI CC 378536 и Talaromyces versatilis sp. nov. DSM 26702, като фуражна добавка за пуйки за угояване и за разплод (притежател на разрешението — Adisseo France S.A.S.) (ОВ L 326, 11.12.2015 г., стр. 39).
 158.
 32015 R 2305: Регламент за изпълнение (ЕС) 2015/2305 на Комисията от 10 декември 2015 година за разрешаване на употребата на препарат от ендо-1,4-бета-глюканаза (ЕС 3.2.1.4), получен от Trichoderma citrinoviride Bisset (IM SD142), като фуражна добавка за пилета за угояване, видове домашни птици с по-малко стопанско значение за угояване и отбити прасенца и за изменение на регламенти (ЕО) No 2148/2004 и (ЕО) No 1520/2007 (притежател на разрешението Huvepharma NV) (ОВ L 326, 11.12.2015 г., стр. 43).
 159.
 32015 R 2306: Регламент за изпълнение (ЕС) 2015/2306 на Комисията от 10 декември 2015 година за разрешаване на употребата на L-цистеин хидрохлорид монохидрат като фуражна добавка за котки и кучета (ОВ L 326, 11.12.2015 г., стр. 46).
 160.
 32015 R 2307: Регламент за изпълнение (ЕС) 2015/2307 на Комисията от 10 декември 2015 година за разрешаване на употребата на менадионов натриев бисулфит и менадионов никотинамид бисулфит като фуражни добавки за всички видове животни (ОВ L 326, 11.12.2015 г., стр. 49).
 161.
 32015 R 2382: Регламент за изпълнение (ЕС) 2015/2382 на Комисията от 17 декември 2015 г. за разрешаване на употребата на препарат от алфа-галактозидаза (EC 3.2.1.22), получена от Saccharomyces cerevisiae (CBS 615.94), и ендо-1,4-бета-глюканаза (EC 3.2.1.4), получена от Aspergillus niger (CBS 120604), като фуражна добавка за кокошки носачки и видове домашни птици с по-малко стопанско значение, отглеждани за носачки (притежател на разрешението Kerry Ingredients and Flavours) (ОВ L 332, 18.12.2015 г., стр. 54).“
 Член 2
 Текстовете на регламенти за изпълнение (ЕС) 2015/2304, (ЕС) 2015/2305, (ЕС) 2015/2306, (ЕС) 2015/2307 и (ЕС) 2015/2382 на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 30 април 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 29 април 2016 година.
 За Съвместния комитет на ЕИП
 Председател
 Claude MAERTEN
 (1) ОВ L 326, 11.12.2015 г., стр. 39.
 (2) ОВ L 326, 11.12.2015 г., стр. 43.
 (3) ОВ L 326, 11.12.2015 г., стр. 46.
 (4) ОВ L 326, 11.12.2015 г., стр. 49.
 (5) ОВ L 332, 18.12.2015 г., стр. 54.
 (*1) Без отбелязани конституционни изисквания.


text:
 16.7.2020
 BG
 Официален вестник на Европейския съюз
 L 228/3
 РЕШЕНИЕ НА СЪВМЕСТНИЯ КОМИТЕТ НА ЕИП No 2/2019
 от 8 февруари 2019 година
 за изменение на приложение I (Ветеринарни и фитосанитарни въпроси) към Споразумението за ЕИП [2020/921]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент за изпълнение (ЕС) 2018/1550 на Комисията от 16 октомври 2018 г. по отношение на подновяването на разрешението за бензоена киселина като фуражна добавка за отбити прасенца и свине за угояване и за отмяна на регламенти (ЕО) No 1730/2006 и (ЕО) No 1138/2007 (притежател на разрешението DSM Nutritional Products Ltd) (1) трябва да бъде включен в Споразумението за ЕИП.
 (2)
 С Регламент за изпълнение (ЕС) 2018/1550 се отменят регламенти (ЕО) No 1730/2006 (2) и (ЕО) No 1138/2007 (3) на Комисията, които са включени в Споразумението за ЕИП и които следователно трябва да отпаднат от Споразумението за ЕИП.
 (3)
 Настоящото решение се отнася до законодателство относно фуражите. Законодателството относно фуражите не се прилага по отношение на Лихтенщайн, докато приложението на Споразумението между Европейската общност и Конфедерация Швейцария относно търговията със селскостопански продукти обхваща и Лихтенщайн, както е посочено в секторните адаптации на приложение I към Споразумението за ЕИП. По тази причина настоящото решение няма да се прилага по отношение на Лихтенщайн.
 (4)
 Поради това приложение I към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Глава II от приложение I към Споразумението за ЕИП се изменя, както следва:
 1)
 След точка 262 (Регламент за изпълнение (ЕС) 2018/1039 на Комисията) се вмъква следната точка:
 „263.
 32018 R 1550: Регламент за изпълнение (ЕС) 2018/1550 на Комисията от 16 октомври 2018 г. по отношение на подновяването на разрешението за бензоена киселина като фуражна добавка за отбити прасенца и свине за угояване и за отмяна на регламенти (ЕО) No 1730/2006 и (ЕО) No 1138/2007 (притежател на разрешението DSM Nutritional Products Ltd) (ОВ L 260, 17.10.2018 г., стр. 3).“
 2)
 Текстовете на точки 1щщщв (Регламент (ЕО) No 1730/2006 на Комисията) и 1щщщщ (Регламент (ЕО) No 1138/2007 на Комисията) се заличават.
 Член 2
 Текстът на Регламент за изпълнение (ЕС) 2018/1550 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
 Член 3
 Настоящото решение влиза в сила на 9 февруари 2019 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 8 февруари 2019 година.
 За Съвместния комитет на ЕИП
 Председател
 Claude MAERTEN
 (1) ОВ L 260, 17.10.2018 г., стр. 3.
 (2) ОВ L 325, 24.11.2006 г., стр. 9.
 (3) ОВ L 256, 2.10.2007 г., стр. 8.
 (*1) Без отбелязани конституционни изисквания.


text:
 Важна правна забележка
 |
 22005D0148
 Официален вестник n° L 053 , 23/02/2006 стр. 0046 - 0047
 Решение на Съвместния комитет на ЕИПNo 148/2005от 2 декември 2005 годиназа изменение на приложение XI (Телекомуникационни услуги) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение XI към Споразумението е изменено с Решение No 105/2005 на Съвместния комитет на ЕИП [1].(2) Решение 2004/545/ЕО на Комисията от 8 юли 2004 г. относно хармонизирането на радиочестотния спектър в обхват от 79 гигахерца за използване от късообхватни радарни устройства за МПС в Общността [2] трябва да бъде включено в Споразумението.(3) Решение 2005/50/ЕО на Комисията от 17 януари 2005 г. относно хармонизирането на радиочестотния спектър в обхват от 24 гигахерца за временно използване от късообхватни радарни устройства за МПС в Общността [3] трябва да бъде включено в Споразумението,РЕШИ:Член 1След точка 5вп (Регламент (ЕО) No 460/2004 на Европейския парламент и на Съвета) от приложение XI към Споразумението се добавят следните точки:"5вр. 32004 D 0545: Решение 2004/545/ЕО на Комисията от 8 юли 2004 г. относно хармонизирането на радиочестотния спектър в обхват от 79 гигахерца за използване от късообхватни радарни устройства за МПС в Общността (ОВ L 241, 13.7.2004 г., стр. 66).5вс. 32005 D 0050: Решение 2005/50/ЕО на Комисията от 17 януари 2005 г. относно хармонизирането на радиочестотния спектър в обхват от 24 гигахерца за временно използване от късообхватни радарни устройства за МПС в Общността (ОВ L 21, 25.1.2005 г., стр. 15)."Член 2Текстовете на Решения 2004/545/ЕО и 2005/50/ЕО на исландски и на норвежки език, които следва да се публикуват в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 3 декември 2005 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [****].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 2 декември 2005 година.За Съвместния комитет на ЕИППредседателH.S.H. Prinz Nikolaus von Liechtenstein[1] ОВ L 306, 24.1.2005 г., стр. 41.[2] ОВ L 241, 13.7.2004 г., стр. 66.[3] ОВ L 21, 25.1.2005 г., стр. 15.[****] Няма посочени конституционни изисквания.--------------------------------------------------


text:
 13.9.2012
 BG
 Официален вестник на Европейския съюз
 L 248/22
 РЕШЕНИЕ НА СЪВМЕСТНИЯ КОМИТЕТ НА ЕИП
 No 85/2012
 от 30 април 2012 година
 за изменение на приложение II (Технически регламенти, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение II към Споразумението беше изменено с Решение на Съвместния комитет на ЕИП No 47/2012 от 30 март 2012 г. (1)
 (2)
 Регламент (ЕС) No 758/2010 на Комисията от 24 август 2010 г. за изменение на приложението към Регламент (ЕС) No 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход във връзка със субстанцията валнемулин (2) следва да бъде включен в Споразумението.
 (3)
 Регламент (ЕС) No 759/2010 на Комисията от 24 август 2010 г. за изменение на приложението към Регламент (ЕС) No 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход във връзка със субстанцията тилдипирозин (3) следва да бъде включен в Споразумението.
 (4)
 Регламент (ЕС) No 761/2010 на Комисията от 25 август 2010 г. за изменение на приложението към Регламент (ЕС) No 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход във връзка със субстанцията метилпреднизолон (4) следва да бъде включен в Споразумението,
 ПРИЕ НАСТОЯЩОТО РЕШЕНИЕ:
 Член 1
 В глава XIII, точка 13 (Регламент (ЕС) No 37/2010 на Комисията) от приложение II към Споразумението се добавят следните тирета:
 „—
 32010 R 0758: Регламент (ЕС) No 758/2010 на Комисията от 24 август 2010 г. (ОВ L 223, 25.8.2010 г., стр. 37),
 —
 32010 R 0759: Регламент (ЕС) No 759/2010 на Комисията от 24 август 2010 г. (ОВ L 223, 25.8.2010 г., стр. 39),
 —
 32010 R 0761: Регламент (ЕС) No 761/2010 на Комисията от 25 август 2010 г. (ОВ L 224, 26.8.2010 г., стр. 1).“
 Член 2
 Текстовете на регламенти (ЕС) No 758/2010, (ЕС) No 759/2010 и (ЕС) No 761/2010 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 1 май 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 април 2012 година.
 За Съвместния комитет на ЕИП
 Изпълняващ длъжността председател
 Gianluca GRIPPA
 (1) ОВ L 207, 2.8.2012 г., стр. 27.
 (2) ОВ L 223, 25.8.2010 г., стр. 37.
 (3) ОВ L 223, 25.8.2010 г., стр. 39.
 (4) ОВ L 224, 26.8.2010 г., стр. 1.
 (5) Без отбелязани конституционни изисквания.


text:
 Важна правна забележка
 |
 21997D1120(07)
 Официален вестник n° L 316 , 20/11/1997 стр. 0019 - 0019 специално чешко издание глава 11 том 02 стр. 309 - 309 специално испанско издание глава 11 том 02 стр. 309 - 309 специално унгарско издание глава 11 том 02 стр. 309 - 309 специално литвийско издание глава 11 том 02 стр. 309 - 309 LV.ES глава 11 том 02 стр. 309 - 309 MT.ES глава 11 том 02 стр. 309 - 309 PL.ES глава 11 том 02 стр. 309 - 309 SK.ES глава 11 том 02 стр. 309 - 309 специално словенско издание глава 11 том 02 стр. 309 - 309
 Решение на Съвместния комитет на ЕИПNo 57/97от 31 юли 1997 годиназа изменение на приложение II (Технически регламенти, стандарти, изпитвания и удостоверяване) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че приложение II към Споразумението беше изменено с Решение No 14/97 на Съвместния комитет на ЕИП [1];като има предвид, че Директива 96/8/ЕО на Комисията от 26 февруари 1996 г. относно храни, предназначени за използване при нискокалорични хранителни режими за намаляване на телесното тегло [2] трябва да бъде включена в Споразумението,РЕШИ:Член 1Добавя се следната нова точка след точка 54о (Решение 94/458/ЕО на Комисията) на глава XII на приложение II към Споразумението:54п. 396 L 0008: Директива 96/8/ЕО на Комисията от 26 февруари 1996 г. относно храни, предназначени за използване при нискокалорични хранителни режими за намаляване на телесното тегло (ОВ L 55, 6.3.1996 г., стр. 22).Член 2Текстовете на Директива 96/8/ЕО на Комисията на исландски и норвежки език, приложени към съответните езикови версии на настоящото решение, са автентични.Член 3Настоящото решение влиза в сила на 1 август 1997 г., при условие че Съвместният комитет на ЕИП е бил уведомен по всички въпроси съгласно член 103, параграф 1 от споразумението.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 31 юли 1997 година.За Съвместния комитет на ЕИППредседателE. Bull[1] ОВ L 182, 10.7.1997 г., стр. 46.[2] ОВ L 55, 6.3.1996 г., стр. 22.--------------------------------------------------


text:
 Важна правна забележка
 |
 22007A1217(01)
 Споразумение под формата на размяна на писма относно временното прилагане на измененията в Протокола за определяне на риболовните възможности и финансовото съдействие, предвидени в Споразумението за партньорство в областта на рибарството между Европейската икономическа общност и Република Мадагаскар относно риболова в мадагаскарските риболовни зони за периода от 1 януари 2007 г. до 31 декември 2012 г.
 Официален вестник n° L 331 , 17/12/2007 стр. 0005 - 0006
 20071115Споразумениепод формата на размяна на писма относно временното прилагане на измененията в Протокола за определяне на риболовните възможности и финансовото съдействие, предвидени в Споразумението за партньорство в областта на рибарството между Европейската икономическа общност и Република Мадагаскар относно риболова в мадагаскарските риболовни зони за периода от 1 януари 2007 г. до 31 декември 2012 г.A. Писмо от правителството на Република МадагаскарУважаеми господине,Радвам се, че преговарящите от Република Мадагаскар и от Европейската общност са постигнали консенсус относно измененията на Протокола за определяне на риболовните възможности и финансовото съдействие и неговите приложения.Резултатът от тези преговори, състояли се в Антананариво от 15 до 16 март 2007 г., позволи да се адаптират риболовните възможности, предвидени в парафирания на 21 юни 2006 г. протокол. С оглед на така изменения и парафиран от двете страни на 16 март 2007 г. протокол, Ви предлагам да продължим паралелно процедурите по одобрение и ратифициране на текстовете на споразумението, на така изменения протокол и на неговото приложение и допълненията му, съобразно действащите в Република Мадагаскар и Европейската общност процедури, необходими за влизането им в сила.За да се избегне прекъсването на риболовните дейности на плавателните съдове на Общността в мадагаскарски води, и като се позовавам на споразумението и на протокола, парафирани на 21 юни 2006 г., а последният изменен на 16 март 2007 г. и определящ риболовните възможности и финансовото съдействие за периода от 1 януари 2007 г. до 31 декември 2012 г., имам честта да Ви уведомя, че правителството на Република Мадагаскар изразява готовност да прилага временно това споразумение и така изменения протокол, считано от 1 януари 2007 г., в очакване на неговото влизане в сила съгласно член 17 от споразумението, при условие че Европейската общност е готова да направи същото.В този случай е ясно, че първата вноска от финансовото съдействие, определено в член 2 от протокола, трябва да се направи преди 31 декември 2007 г.Ще Ви бъда задължен, ако бъдете така любезен да потвърдите съгласието на Европейската общност за такова временно прилагане.Моля приемете, уважаеми господине, моите най-дълбоки почитания.За правителството на Република МадагаскарБ. Писмо на Европейската общностУважаеми господине,Имам честта да потвърдя получаването на Вашето писмо с днешна дата, както следва:"Уважаеми господине,Радвам се, че преговарящите от Република Мадагаскар и от Европейската общност са постигнали консенсус относно измененията на Протокола за определяне на риболовните възможности и финансовото съдействие и неговите приложения.Резултатът от тези преговори, състояли се в Антананариво от 15 до 16 март 2007 г., позволи да се адаптират риболовните възможности, предвидени в парафирания на 21 юни 2006 г. протокол. С оглед на така изменения и парафиран от двете страни на 16 март 2007 г. протокол, Ви предлагам да


text: продължим паралелно процедурите по одобрение и ратифициране на текстовете на споразумението, на така изменения протокол и на неговото приложение и допълненията му, съобразно действащите в Република Мадагаскар и Европейската общност процедури, необходими за влизането им в сила.За да се избегне прекъсването на риболовните дейности на плавателните съдове на Общността в мадагаскарски води, и като се позовавам на споразумението и на протокола, парафирани на 21 юни 2006 г., а последния изменен на 16 март 2007 г. и определящ риболовните възможности и финансовото съдействие за периода от 1 януари 2007 г. до 31 декември 2012 г., имам честта да Ви уведомя, че правителството на Република Мадагаскар изразява готовност да прилага временно това споразумение и така изменения протокол, считано от 1 януари 2007 г., в очакване на неговото влизане в сила съгласно член 17 от споразумението, при условие че Европейската общност е готова да направи същото.В този случай е ясно, че първата вноска от финансовото съдействие, определено в член 2 от протокола, трябва да се направи преди 31 декември 2007 г.Ще Ви бъда задължен, ако бъдете така любезен да потвърдите съгласието на Европейската общност за такова временно прилагане."Имам честта да потвърдя пред Вас съгласието на Европейската общност за такова временно прилагане.Моля приемете, уважаеми господине, моите най-дълбоки почитания.За Европейската общност--------------------------------------------------


text:
 11/ 32
 BG
 Официален вестник на Европейския съюз
 62
 32003D0507
 L 179/1
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 РЕШЕНИЕ НА СЪВЕТА
 от 13 юни 2003 година
 относно присъединяването на Европейската общност към протокола към Конвенцията относно трансграничното замърсяване на въздуха на далечни разстояния, за намаляване на окисляването, еутрофикацията и приземния озон
 (2003/507/ЕО)
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за създаване на Европейската общност, и по-специално член 175, параграф 1 във връзка с член 300, параграф 2, първа алинея, първо изречение и параграф 3, първа алинея от него,
 като взе предвид предложението на Комисията (1),
 като взе предвид становището на Европейския парламент (2),
 като има предвид, че:
 (1)
 Окисляването, еутрофикацията и приземният озон предизвикват неприемлива вреда на околната среда и човешкото здраве в рамките на Общността.
 (2)
 На 30 ноември 1999 г. Управителният съвет към Конвенцията за трансграничното замърсяване на въздуха на далечни разстояния прие протокол за намаляване на окисляването, еутрофикацията и приземния озон (Протокол от Готенбург). Протоколът от Готенбург установява максимално допустими нива на емисии (тавани за емисиите) за всяка национална страна по него, за четирите основни прекурсорни замърсители, отговорни за окисляването, еутрофикацията и приземния озон: серен двуокис, окиси на азота, летливи органични съединения и амоняк; тези тавани трябва да бъдат достигнати до 2010 г.
 (3)
 Изпълнението на Протокола от Готенбург ще допринесе за постигане на целите на Общността за защита на околната среда и човешкото здраве.
 (4)
 Директива 2001/81/ЕО на Европейския парламент и на Съвета от 23 октомври 2001 г. относно националните тавани за емисии на някои атмосферни замърсители (3) установява национални тавани за емисиите, които трябва да бъдат достигнати най-късно до 2010 г., които са равни на или дори по-амбициозни от тези, които се изискват в Протокола от Готенбург за всяка държава-членка.
 (5)
 Директива 2001/80/ЕО на Европейския парламент и на Съвета от 23 октомври 2001 г. за ограничаване на емисиите на определени замърсители във въздуха, изпускани от големи горивни инсталации (4) установява нови гранични стойности за емисиите от този сектор, които са в съгласие със стойностите по Протокола от Готенбург.
 (6)
 Общността следва следователно да се присъедини към Протокола от Готенбург,
 РЕШИ:
 Член 1
 Одобрява се от името на Общността присъединяването на Общността към протокола към Конвенцията от 1979 г. относно трансграничното замърсяване на въздуха на далечни разстояния, за намаляване на окисляването, еутрофикацията и приземния озон.
 Текстът на протокола се съдържа в приложението към настоящото решение.
 Член 2
 Председателят на Съвета се упълномощава с настоящото да посочи лице/а, упълномощенио/и да депозира/т документа за присъединяване при генералния секретар на Оргaнизацията на обединените нации, съгласно член 16 от протокола.
 Член 3
 Настоящото решение се публикува в Официален вестник на Европейския съюз.
 Съставено в Люксембург на 13 юни 2003 година.
 За Съвета
 Председател
 G. PAPANDREOU
 (1) ОВ C 151 E, 25.6.2002 г., стр. 74.
 (2) Становище от 4 юли 2002 г. (все още непубликувано в Официален вестник).
 (3) ОВ L 309, 27.11.2001 г., стр. 22.
 (4) ОВ L 309, 27.11.2001 г. стр. 1.
 ПРИЛОЖЕНИЕ
 П ротокол към конвенцията от 1979 година за трансграничното замърсяване на въздуха на далечни разстояния,


text:
за намаляване на подкиселяването, еутрофикацията и тропосферния озон
 СТРАНИТЕ,
 РЕШЕНИ да прилагат Конвенцията за трансграничното замърсяване на въздуха на далечни разстояния,
 КАТО СЪЗНАВАТ, че азотните окиси, сярата, летливите органични съединения и редуцираните азотни съединения са свързани с вредно въздействие върху човешкото здраве и околната среда,
 ОБЕЗПОКОЕНИ от това, че критичните натоварвания от подкиселяване, критичните натоварвания от биогенен азот и критичните нива на озон за човешкото здраве и растителността все още биват превишавани в много области от региона на Икономическата комисия за Европа на Организацията на обединените нации,
 ОБЕЗПОКОЕНИ и от това, че емитираните азотни оксиди, сяра и летливи органични съединения, както и вторичните замърсители като озона и реагентните продукти на амоняка биват пренасяни в атмосферата на далечни разстояния и могат да имат вредно трансгранично въздействие,
 КАТО ПРИЗНАВАТ, че емисиите от страните в региона на Икономическата комисия за Европа на Организацията на обединените нации допринасят за замърсяването на въздуха на полукълбото и в глобален мащаб и като признават потенциала за пренос между континентите и необходимостта от бъдещо проучване с оглед този потенциал,
 КАТО ПРИЗНАВАТ СЪЩО ТАКА, че Канада и Съединените американски щати двустранно договарят намаляването на емисиите на азотни оксиди и летливи органични съединения с оглед справянето с трасграничното въздействие на озона,
 КАТО ПРИЗНАВАТ ОСВЕН ТОВА, че Канада ще предприеме по-нататъшно намаляване на емисиите на сяра до 2010 г. чрез прилагане на Стратегията за киселинните дъждове за територията на цяла Канада за периода след 2000 г. и че Съединените американски щати са ангажирани с прилагането на програма за намаляване на азотните оксиди в Източните щати и с намаляването на емисиите, необходимо за постигане на националните стандарти за качество на атмосферния въздух за прахови частици,
 РЕШЕНИ да прилагат подход, обхващащ множество замърсители и насочен към постигането на множество ефекти, за предотвратяване или минимизиране на надвишенията на критичните натоварвания и нива,
 КАТО ВЗЕМАТ ПРЕДВИД емисиите от определени съществуващи дейности и инсталации, отговорни за настоящите нива на замърсяване на въздуха, и развитието на бъдещи дейности и инсталации,
 КАТО СЪЗНАВАТ, че са налице техники и управленски практики за намаляване на емисиите от тези вещества,
 РЕШЕНИ да предприемат мерки за предвиждане, предотвратяване или свеждане до минимум на емисиите на тези вещества, вземайки предвид принципа за предпазните мерки, както е изложено в принцип 15 на Декларацията от Рио де Жанейро за околната среда и развитието,
 КАТО ПОТВЪРЖДАВАТ ОТНОВО, че съгласно Устава на Организацията на обединените нации и принципите на международното право държавите имат суверенното право да експлоатират собствените си ресурси в съответствие със собствените си политики в областта на опазване на околната среда и развитието и са отговорни за недопускане на вреди, причинени от дейностите под тяхна юрисдикция или контрол, върху околната среда на други държави или райони извън рамките на националната им юрисдикция,
 КАТО ОСЪЗНАВАТ необходимостта от икономически ефективен регионален подход в борбата със замърсяването на въздуха, който отчита вариациите във въздействията и разходите за намаляването им между отделните страни,
 КАТО ОТБЕЛЯЗВАТ важния принос на частния и неправителствения сектор за придобиване на знания относно въздействията, свързани с тези вещества, и наличните техники за намаляването им и


text:
тяхната роля за подпомагане намаляването на емисиите в атмосферата,
 КАТО ИМАТ ПРЕДВИД, че мерките, предприемани за намаляване на емисиите от сяра, азотни оксиди, амоняк и летливи органични съединения, не следва да бъдат средство за произволна или неоправдана дискриминация или скрита форма за ограничаване на международната конкуренция и търговия,
 КАТО СЕ СЪОБРАЗЯВАТ със съществуващите научни и технически знания и данни за емисиите, атмосферните процеси и въздействията на тези вещества върху човешкото здраве и околната среда, както и за разходите за борба със замърсяването и като признават необходимостта от усъвършенстване на тези знания и продължаване на научно-техническото сътрудничество с цел по-дълбоко разбиране на тези проблеми,
 КАТО ОТБЕЛЯЗВАТ, че съгласно Протокола за контрол над емисиите от азотни оксиди или техните трансгранични потоци, приет в София на 31 октомври 1988 г., и Протокола за контрол над емисиите на летливи органични съединения или техните трансгранични потоци, приет в Женева на 18 ноември 1991 г., вече съществуват разпоредби относно контрола на емисиите от азотни оксиди и летливи органични съединения и че техническите приложения към тези два протокола вече съдържат технически насоки за намаляване на тези емисии,
 КАТО ОТБЕЛЯЗВАТ СЪЩО ТАКА, че съгласно Протокола за по-нататъшно намаляване на емисиите от сяра, приет в Осло на 14 юни 1994 г., вече съществуват разпоредби за намаляване на емисиите от сяра с оглед приноса към намаляване на киселинните дъждове чрез намаляване на превишенията на критичните серни отлагания, изведени от критичните натоварвания от киселинност в съответствие с приноса на окислените серни съединения към общото киселинно отлагане през 1990 г.,
 КАТО ОТБЕЛЯЗВАТ ПО-НАТАТЪК, че този протокол е първото споразумение под конвенцията, което третира специално редуцираните азотни съединения,
 КАТО ИМАТ ПРЕДВИД, че намаляването на емисиите от тези вещества може да донесе допълнителни ползи за контрола върху други замърсители, включително в частност трансграничните вторични прахови аерозоли, които допринасят към въздействията върху човешкото здраве, свързани с въздействието на преносими по въздуха прахови частици,
 КАТО ИМАТ ПРЕДВИД СЪЩО ТАКА необходимостта да се избегне, доколкото е възможно, предприемането на мерки за постигането на целите на този протокол, които утежняват други проблеми, свързани със здравето или околната среда,
 КАТО ОТБЕЛЯЗВАТ, че мерките, предприети за намаляване на емисиите от азотни оксиди и амоняк, следва да включват отчитане на пълния биогеохимичен цикъл на азота и доколкото е възможно, да не увеличават емисиите от химически активен азот, включително от двуазотен оксид, които биха могли да утежнят други проблеми, свързани с азота.
 КАТО СЪЗНАВАТ, че метанът и въглеродният моноксид, емитирани от човешката дейност, допринасят в присъствието на азотни оксиди и летливи органични съединения за формирането на тропосферен озон, и
 КАТО СЪЗНАВАТ СЪЩО ангажиментите, които страните са поели съгласно Рамковата конвенция на Организацията на обединените нации за изменението на климата,
 СЕ СПОРАЗУМЯХА ЗА СЛЕДНОТО:
 Член 1
 Определения
 За целите на този протокол,
 1.
 „Конвенция“ означава Конвенцията за трансграничното замърсяване на въздуха на далечни разстояния, приета в Женева на 13 ноември 1979 г.;
 2.
 „ЕМЕП“ означава Съвместна програма за мониторинг и оценка на разпространението на въздушни замърсители на далечни разстояния в Европа;
 3.
 „Изпълнителен орган“ означава Изпълнителният орган на конвенцията, учреден съгласно член 10,


text:
алинея 1 на конвенцията;
 4.
 „Комисия“ означава Икономическа комисия за Европа на Организацията на обединените нации;
 5.
 „Страни“ означава страните по този протокол, освен ако контекстът не изисква друго тълкувание;
 6.
 „Географски обхват на ЕМЕП“ означава район, определен в член 1, алинея 4 от Протокола към Конвенцията от 1979 г. за трансграничното замърсяване на въздуха на далечни разстояния, във връзка с дългосрочното финансиране на Съвместната програма за мониторинг и оценка на разпространението на въздушните замърсители на далечни разстояния в Европа (ЕМЕП), приет в Женева на 28 септември 1984 г.;
 7.
 „Емисия“ означава изпускане на вещество в атмосферата от точков или дифузен източник;
 8.
 „Азотен оксид“ означава азотен оксид или азотен диоксид, изразен като азотен диоксид (NO2);
 9.
 „Редуцирани азотни съединения“ означава амоняк или неговите реагентни продукти;
 10.
 „Сяра“ означава всички серни съединения, изразени като серен диоксид (SO2);
 11.
 „Летливи органични съединения“ или „ЛОС“ означава, освен ако не е посочено друго, всички органични съединения от антропогенен характер, различни от метана, които са в състояние да произвеждат фотохимични оксиданти чрез реакция с азотни оксиди в присъствието на слънчева светлина;
 12.
 „Критично натоварване“ означава количествената оценка на експозицията на един или повече замърсители, под която съгласно наличните знания не настъпват значими вредни въздействия върху установени чувствителни елементи на околната среда;
 13.
 „Критични нива“ означава концентрации на замърсители в атмосферата, над които съгласно наличните знания могат да настъпят преки неблагоприятни въздействия върху приемници, като човешки същества, растения, екосистеми или материали;
 14.
 „Област за управление на емисиите на замърсители“, или „ОУЕЗ“ област, определена в Приложение III при условията, посочени в член 3, алинея 9;
 15.
 „Стационарен източник“ означава всяка неподвижна сграда, съоръжение, обект, инсталация или оборудване, което емитира или може да емитира пряко или косвено в атмосферата сяра, азотни оксиди, летливи органични съединения или амоняк;
 16.
 „Нов стационарен източник“ означава всеки неподвижен източник, чието изграждане или съществено изменение е започнало след изтичането на една година от датата на влизане в сила на този протокол. Дали дадено изменение е съществено или не, е предмет на решение от страна на компетентните национални органи, като се вземат предвид такива фактори като екологичните ползи от изменението.
 Член 2
 Цел
 Целта на този протокол е да се контролират и намалят емисиите от сяра, азотни оксиди, амоняк и летливи органични съединения, които са причинени от антропогенни дейности и които има вероятност да причинят вредни въздействия върху човешкото здраве, природните екосистеми, материалите и посевите поради подкиселяване, еутрофикация или от тропосферен озон като резултат от трансграничен атмосферен пренос на далечни разстояния, и да се осигури, доколкото е възможно, в дългосрочен аспект и поетапно, вземайки предвид напредъка в научните познания, атмосферните отлагания или концентрации да не бъдат надвишавани:
 а)
 за страни в географския обхват на ЕМЕП и за Канада критичните натоварвания от киселинност са описани в приложение I;
 б)
 за страни в географския обхват на ЕМЕП критичните натоварвания от биогенен азот са описанив приложение I;
 в)
 за озон:
 i)
 за страни в географския обхват на ЕМЕП критичните нива за озон са дадени в приложение I;
 ii)
 за Канада — Стандарта за озона на територията


text:
на цяла Канада; и
 iii)
 за Съединените американски щати — стандарт за качество на атмосферния въздух за озон.
 Член 3
 Основни задължения
 1. Всяка от страните, за която има емисионни тавани в която и да е таблица от приложение II, следва да намали и поддържа намаляването на общия годишен обем на емисиите в съответствие с таваните и времевите графици, посочени в това приложение. Всяка страна следва като минимум да контролира своя годишен обем на емисиите от замърсители в съответствие със задълженията в приложение II.
 2. Всяка от страните следва да прилага пределно допустимите стойности, посочени в приложения IV, V и VI, за всеки нов стационарен източник в категорията стационарни източници, посочени в тези приложения, не по-късно от сроковете, определени в приложение VII. Като алтернатива, всяка страна може да прилага различни стратегии за намаляване на емисиите, чрез които се постигат еквивалентни общи нива на емисиите за всички категории източници, взети заедно.
 3. Всяка страна, доколкото е осъществимо технически и икономически и вземайки предвид разходите и предимствата, следва да прилага пределно допустимите стойности, посочени в приложения IV, V и VI, за всеки нов стационарен източник в категорията стационарни източници, посочени в тези приложения, не по-късно от сроковете, определени в приложение VII. Като алтернатива всяка страна може да прилага различни стратегии за намаляване на емисиите, чрез които се постигат еквивалентни общи нива на емисиите за всички категории източници, взети заедно, или за страни извън географския обхват на ЕМЕП - които са необходими за постигане на национални или регионални цели за намаляване на подкиселяването и за изпълняване на националните стандарти за качество на въздуха.
 4. Пределно допустимите стойности за нови и съществуващи парогенератори и технологични пещи с номинална топлинна мощност над 50 мегаватчаса и нови тежкотоварни моторни превозни средства следва да бъдат изчислени от страните на сесия на изпълнителния орган с оглед изменението на приложения IV, V и VIII, не по-късно от две години след датата на влизане в сила на настоящия протокол.
 5. Всяка страна следва да прилага пределно допустимите стойности за горивата и новите мобилни източници, определени в приложение VIII, не по-късно от сроковете, посочени в приложение VII.
 6. Всяка страна следва да прилага най-добрите налични техники спрямо подвижните източници и спрямо всеки нов или съществуващ стационарен източник, вземайки предвид документите с насоки I до V, приети от изпълнителния орган на неговата седемнадесета сесия (Решение 1999/1), и всички техни изменения.
 7. Всяка от страните следва да предприеме подходящи мерки, основаващи се между другото и на научни или икономически критерии, за намаляване на емисиите от летливи органични съединения, свързани с използването на продукти, които не са включени в приложение VI или VII. Не по-късно от втората сесия на изпълнителния орган след влизането в сила на този протокол страните следва да обсъдят пределно допустими стойности за съдържанието на летливи органични съединения за продукти, които не са включени в приложение VI или VIII, с оглед на приемането на приложение за продуктите, включително критерии за избора на такива продукти, както и времеви графици за прилагането на пределно допустими стойности.
 8. При спазване на алинея 10 всяка


text:
страна:
 а)
 следва да прилага като минимум мерките за контрол на амоняка, посочени в приложение IХ; и
 б)
 следва да прилага, където смята за подходящо, най-добрите налични техники за предотвратяване и намаляване на емисиите от амоняк, както са посочени в насока V, приета от изпълнителния орган на неговата седемнадесета сесия (Решение 1999/1), и всички нейни изменения.
 9. Алинея 10 се отнася до всяка страна:
 а)
 чиято обща сухоземна площ е по-голяма от 2 милиона квадратни километра;
 б)
 чийто годишен обем на емисиите от сяра, азотни оксиди, амоняк и/или летливи органични съединения, допринасящи за подкиселяването, еутрофикацията и образуването на озон в области под юрисдикцията на една или повече други страни, е с произход предимно от област под нейна юрисдикция, посочена като ОУЕЗ в приложение III, и която е представила документация в съответствие с точка в) в този смисъл;
 в)
 която при подписването, ратифицирането, приемането или одобряването или присъединяването към този протокол е представила описание на географския обхват на една или повече ОУЕЗ за един или повече замърсители, придружено от поддържаща документация, за включване в приложение III; и
 г)
 която при подписването, ратифицирането, приемането, одобряването или присъединяването към този протокол е заявила своето намерение да действа в съответствие с тази алинея.
 10. От страна, до която се отнася тази алинея, следва:
 а)
 ако се намира в географския обхват на ЕМЕП, да се изисква да изпълнява разпоредбите на този член и приложение II само в съответната ОУЕЗ за всеки замърсител, за който ОУЕЗ под нейна юрисдикция е включена в приложение III; или
 б)
 ако не се намира в географския обхват на ЕМЕП, да се изисква да изпълнява разпоредбите на алинеи 1, 2, 3, 5, 6 и 7 и приложение II само в съответната ОУЕЗ за всеки замърсител (азотен оксид, сяра и/или летливи органични съединения), за който ОУЕЗ под нейна юрисдикция е включена в приложение III, и да не се изисква да изпълнява алинея 8 където и да било в обхвата на нейната юрисдикция.
 11. Канада и Съединените американски щати следва при ратифициране, приемане, одобрение или присъединяване към този протокол да представят на изпълнителния орган техните съответни ангажименти за намаляване на емисиите по отношение на сярата, азотните оксиди и летливите органични съединения за автоматично включване в приложение II.
 12. В зависимост от резултатите от първия преглед, предвиден в член 10, алинея 2, и не по-късно от една година след приключването на този преглед страните следва да започнат преговори за по-нататъшни задължения за намаляване на емисиите.
 Член 4
 Обмен на информация и технологии
 1. Страните в съответствие със своите закони, подзаконови нормативни актове и практики и съгласно своите задължения под този протокол създават благоприятни условия за спомагане на обмена на информация, технологии и методи с цел намаляване на емисиите от сяра, азотни оксиди, амоняк и летливи органични съединения, по-специално чрез поощряване на:
 а)
 разработването и осъвременяването на бази данни за най-добрите налични техники, включително такива за повишаване на енергийната ефективност, нискоемисионни горелки и добри екологични практики в селското стопанство;
 б)
 обмена на информация и опит в разработването на транспортни системи с ниско ниво на замърсяване;


text:
в)
 директните промишлени връзки и сътрудничество, включително съвместни предприятия; и
 г)
 предоставянето на техническа помощ.
 2. При поощряване на дейностите, посочени в алинея 1, всяка страна следва да създаде благоприятни условия за улесняване на връзките и сътрудничеството между съответните организации и отделни лица в частния и държавния сектор, разполагащи с възможности за предоставяне на технологии, проектантски и инженерни услуги, оборудване или финансови средства.
 Член 5
 Информиране на обществеността
 1. Страните, в съответствие със своите закони, подзаконови нормативни актове и практики съдействат за предоставянето на информация на широката общественост, включително информация за:
 а)
 годишния обем на националните емисии от сяра, азотни оксиди, амоняк и летливи органични съединения и напредъка по постигането на съответствие с националните емисионни тавани или други задължения съгласно член 3;
 б)
 отлаганията и концентрациите на съответните замърсители и където е възможно, тези отлагания и концентрации във връзка с критичните натоварвания и нива съгласно член 2;
 в)
 нива на тропосферния озон; и
 г)
 стратегиите и мерките, които се прилагат или ще се прилагат за намаляване на проблемите със замърсяването на въздуха, разгледани в този протокол и посочени в член 6.
 2. Освен това всяка страна може да предоставя информация на широката общественост с оглед минимизиране на емисиите, включително информация за:
 а)
 по-малко замърсяващи видове горива, възобновяеми енергийни източници и енергийна ефективност, включително използването им в транспорта;
 б)
 летливи органични съединения в продуктите, включително етикетиране;
 в)
 възможности за управление на отпадъци, генерирани от населението и съдържащи летливи органични съединения;
 г)
 добри селскостопански практики за намаляване на емисиите на амоняк;
 д)
 въздействия върху здравето и околната среда, които са свързани със замърсителите, попадащи в обхвата на този протокол; и
 е)
 стъпки, които отделни лица и промишлени предприятия могат да предприемат за намаляване на емисиите, покрити от настоящия протокол.
 Член 6
 Стратегии, политики, програми, мерки и информация
 1. Всяка страна, при необходимост и на базата на солидни научни и икономически критерии и с оглед да съдейства за изпълнение на задълженията си по член 3:
 а)
 приема подпомагащи стратегии, политики и програми без неоправдано забавяне след влизането в сила за нея на този протокол;
 б)
 прилага мерки за контрол и намаляване на емисиите от сяра, азотни оксиди, амоняк и летливи органични съединения;
 в)
 прилага мерки за насърчаване повишаването на енергийната ефективност и използването на възобновяеми енергийни източници;
 г)
 прилага мерки за намаляване използването на замърсяващи видове горива;
 д)
 разработва и внедрява по-малко замърсяващи транспортни системи и поощрява системи за управление на движението с цел намаляване на общите емисии от трафика по пътищата;
 е)
 прилага мерки за насърчаване на разработването и въвеждането на процеси и продукти с ниско ниво на замърсяване, вземайки предвид документите с насоки I до V, приети от изпълнителния орган на неговата седемнадесета сесия (Решение 1999/1), и техните изменения;
 ж)
 насърчава прилагането на програми за управление за намаляване на емисиите, включително доброволни програми, и използването на икономически инструменти, вземайки предвид документа с насоки VI, приет от изпълнителния орган на неговата седемнадесета сесия (Решение 1999/1), и неговите изменения;
 з)
 прилага и продължава да разработва политики и мерки в съответствие с националните условия,


text:
като например прогресивно намаляване или прекратяване на пазарни несъвършенства, фискални стимули, освобождаване от мита и такси, а също и субсидии във всички сектори, които емитират сяра, азотни оксиди, амоняк и летливи органични съединения в противоречие с целите на този протокол, и прилага пазарни инструменти; и
 и)
 прилага мерки, където е икономически ефективно, за намаляване на емисиите от отпадъчни продукти, съдържащи летливи органични съединения.
 2. Всяка страна събира и поддържа информация за:
 а)
 действителните нива на емисиите от сяра, азотни съединения и летливи органични съединения и на концентрациите и отлаганията на тези съединения в атмосферата и озона, вземайки предвид - за страните в географския обхват на ЕМЕП - работния план на ЕМЕП; и
 б)
 въздействията на концентрациите в атмосферата и отлаганията от сяра, азотни съединения, летливи органични съединения и озон върху човешкото здраве, сухоземните и водните екосистеми и материалите.
 3. Всяка страна може да предприема по-строги мерки от онези, изисквани от този протокол.
 Член 7
 Докладване
 1. Съгласно собствените си закони и подзаконови нормативни актове и в съответствие със задълженията си под този протокол:
 а)
 всяка от страните докладва на изпълнителния орган чрез изпълнителния секретар на комисията през интервал, определен от страните на сесия на изпълнителния орган, информация за мерките, които е предприела за изпълнение на този протокол; освен това:
 i)
 ако дадена страна прилага различни стратегии за намаляване на емисиите съгласно член 3, алинеи 2 и 3, тя следва да докаже с документи прилаганите стратегии и изпълнението на изискванията на тези алинеи;
 ii)
 ако дадена страна прецени, че определени пределно допустими стойности, както са посочени в съответствие с член 3, алинея 3, не са технически и икономически възможни, вземайки под внимание разходите и ползите, то тя следва да докладва и обоснове това;
 б)
 всяка страна в географския обхват на ЕМЕП предоставя на ЕМЕП, чрез изпълнителния секретар на комисията, с периодичност, която предстои да бъде определена от Ръководния орган на ЕМЕП и утвърдена от страните на сесия на изпълнителния орган, следната информация:
 i)
 нива на емисиите от сяра, азотни оксиди, амоняк и летливи органични съединения, използвайки като минимум методиките и времевия и пространствен мащаб, посочени от Ръководния орган на ЕМЕП;
 ii)
 нива на емисиите от всяко вещество с отправна година (1990), използвайки като минимум същите методики и времевия и пространствен мащаб, определени от Ръководния орган на ЕМЕП;
 iii)
 данни за прогнозните емисии и настоящите планове за намаляване; и
 iv)
 където е подходящо, всички изключителни обстоятелства, оправдаващи емисии, които са временно по-високи от таваните, установени за един или повече замърсители; и
 в)
 страни извън географския обхват на ЕМЕП следва да предоставят информация, аналогична на посочената в точка (б), ако изпълнителният орган изиска това от тях.
 2. Информацията, която следва да се представи съгласно алинея 1, точка а), трябва да съответства на решението относно нейния формат и съдържание, чието приемане от страните предстои на сесия на изпълнителния орган. Условията на това решение се преразглеждат при необходимост за установяване на всички допълнителни елементи, засягащи формата или съдържанието на информацията, която следва да бъде включена в докладите.
 3. Своевременно преди началото на всяка от годишните


text:
сесии на изпълнителния орган ЕМЕП представя информация за:
 а)
 концентрациите и отлаганията на сяра и азотни съединения в околната среда, както и където са налични, концентрациите в атмосферата на летливи органични съединения и озон; и
 б)
 изчисления на серния баланс и на баланса на окисления и редуциран азот и съответна информация за преноса на далечни разстояния на озона и неговите предшественици.
 Страните в областите извън географския обхват на ЕМЕП следва да предоставят аналогична информация, ако изпълнителният орган изиска това от тях.
 4. Изпълнителният орган в съответствие с член 10, алинея 2, буква б) от конвенцията организира изготвянето на информация относно въздействията от отлаганията на сяра и азотни съединения и концентрациите на озон.
 5. На сесии на изпълнителния орган страните организират периодичното изготвяне на коригирана информация за изчислените и международнооптимизирани разпределения на намаляване на емисиите за страните в географския обхват на ЕМЕП, използвайки модели за комплексна оценка, включително модели за пренос в атмосферата, с оглед по-нататъшното намаляване за целите на член 3, алинея 1 на разликите между действителните отлагания от сяра и азотни съединения и стойностите на критичните натоварвания, както и разликата между действителните концентрации на озона и критичните нива на озона, посочени в приложение I, или такива алтернативни методи за оценка, които са одобрени от страните на сесия на изпълнителния орган.
 Член 8
 Изследвания, разработки и мониторинг
 Страните поощряват изследванията, разработките, мониторинга и сътрудничеството, свързани със:
 а)
 международното хармонизиране на методи за изчисление и оценка на неблагоприятните въздействия, свързани с веществата, които са предмет на този протокол, за използване при установяване на критични натоварвания и критични нива и ако е подходящо, разработването на процедури за такова хармонизиране;
 б)
 усъвършенстването на бази данни за емисиите, в частност тези за амоняк и летливи органични съединения;
 в)
 усъвършенстването на техниките за мониторинг и системите за моделиране на преноса, концентрациите и отлаганията на сяра, азотни съединения и летливи органични съединения, както и формирането на озон и вторични прахови частици;
 г)
 усъвършенстването на научните познания за дългосрочната съдба на емисиите и тяхното въздействие върху фоновите концентрации на сяра, азот, летливи органични съединения, озон и прахови частици на полукълбото, фокусирайки се в частност върху химията на свободната тропосфера и потенциала за междуконтинентален поток от замърсители;
 д)
 по-нататъшното разработване на обща стратегия за намаляване на неблагоприятните въздействия от подкиселяването, еутрофикацията и фотохимичното замърсяване, включително синергизма и комбинираните въздействия;
 е)
 стратегии за по-нататъшното намаляване на емисиите от сяра, азотни оксиди, амоняк и летливи органични съединения на базата на критични натоварвания и критични нива, както и на техническо развитие и усъвършенстването на моделирането на комплексната оценка за изчисляване на международно оптимизирано разпределение на намаляването на емисиите, вземайки предвид необходимостта от избягване на прекомерните разходи за всяка страна; специално внимание следва да бъде отделено на емисиите от селското стопанство и транспорта;
 ж)
 определянето на тенденции във времето и научното разбиране за широкообхватното въздействие на сярата, азота, летливите органични съединения и фотохимичното замърсяване върху човешкото здраве, включително техния принос към концентрациите от прахови частици, върху околната среда, в частност подкиселяване и еутрофикация, и върху материали, по-специално исторически и културни паметници, вземайки